SK
C 47/102
Úradný vestník Európskej únie
7.2.2023
Streda 6. júla 2022
P9_TA(2022)0284
Správa o Srbsku za rok 2021 Uznesenie Európskeho parlamentu zo 6. júla 2022 o správe Komisie o Srbsku za rok 2021 (2021/2249(INI)) (2023/C 47/08)
Európsky parlament, — so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej, ktorá nadobudla platnosť 1. septembra 2013 (1), — so zreteľom na žiadosť Srbska o členstvo v Európskej únii z 19. decembra 2009, — so zreteľom na stanovisko Komisie z 12. októbra 2011 k žiadosti Srbska o členstvo v Európskej únii (COM(2011)0668), na rozhodnutie Európskej rady z 1. marca 2012 udeliť Srbsku štatút kandidátskej krajiny a na rozhodnutie Európskej rady z 27. – 28. júna 2013 o začatí prístupových rokovaní so Srbskom, — so zreteľom na závery predsedníctva zo zasadnutia Európskej rady v Solúne, ktoré sa konalo 19. – 20. júna 2003, — so zreteľom na vyhlásenie zo Sofie prijaté na samite EÚ – západný Balkán, ktorý sa konal 17. mája 2018, — so zreteľom na vyhlásenie zo Záhrebu prijaté na samite EÚ – západný Balkán, ktorý sa konal 6. mája 2020, — so zreteľom na Brdské vyhlásenie prijaté na samite EÚ – západný Balkán, ktorý sa konal 6. októbra 2021, — so zreteľom na berlínsky proces, ktorý sa začal 28. augusta 2014, a na ôsmy samit berlínskeho procesu, ktorý sa konal 5. júla 2021, — so zreteľom na samit v Sofii, ktorý sa konal 10. novembra 2020, vyhlásenie vedúcich predstaviteľov krajín západného Balkánu o spoločnom regionálnom trhu z 9. novembra 2020 a na vyhlásenie zo Sofie o zelenej agende pre západný Balkán z 10. novembra 2020, — so zreteľom na rezolúciu Bezpečnostnej rady OSN č. 1244 z 10. júna 1999, na poradné stanovisko Medzinárodného súdneho dvora (MSD) z 22. júla 2010 k otázke súladu jednostranného vyhlásenia nezávislosti Kosova s medzinárodným právom a na rezolúciu Valného zhromaždenia OSN č. 64/298 z 9. septembra 2010, ktorou sa uznal obsah stanoviska Medzinárodného súdneho dvora a privítala pripravenosť EÚ uľahčiť dialóg medzi Srbskom a Kosovom, — so zreteľom na prvú dohodu o zásadách upravujúcich normalizáciu vzťahov medzi vládami Srbska a Kosova z 19. apríla 2013, na dohody z 25. augusta 2015 a na prebiehajúci dialóg o normalizácii vzťahov, ktorý sprostredkúva EÚ, — so zreteľom na oznámenie Komisie z 5. februára 2020 s názvom Posilnený proces pristúpenia – dôveryhodná perspektíva členstva v EÚ pre západný Balkán (COM(2020)0057), — so zreteľom na oznámenie Komisie zo 6. októbra 2020 s názvom Hospodársky a investičný plán pre západný Balkán (COM(2020)0641) a na pracovný dokument útvarov Komisie zo 6. októbra 2020 s názvom Usmernenia na vykonávanie zelenej agendy pre západný Balkán (SWD(2020)0223), — so zreteľom na nariadenie Európskeho parlamentu a Rady (EÚ) 2021/1529 z 15. septembra 2021, ktorým sa zriaďuje nástroj predvstupovej pomoci (IPA III) (2),
(1) (2)
Ú. v.
EÚ L 278, 18.10.2013, s. 16.
Ú. v.
EÚ L 330, 20.9.2021, s. 1.